Zhantas/Cleaned-Kyrgyz_Wikipedia huggingface dataset:
Live stream

Live stream (түз көрсөтүү) — бир эле убакта жаздырылган онлайн медиа агымы жана көрүүчүгө анык убакытта сунушталган берүү. Ал көбүнчө жөн эле агым деп аталат.

Live stream кызматтары коомдук желелерди, видео оюндарды жана секс индустриясы сыяктуу багыттарды өз ичине камтыйт. Facebook Live, Periscope жана 17 сыяктуу колдонмолор пландаштырылган жарнамаларды, таанымал инсандардын иш-чараларын жана ошондой эле колдонуучулар арасындагы түз көрсөтүүлөрдү камтыйт. Twitch.Tv сыяктуу сайттар адамдар видео оюндарды — eSports менен Let's Play'деги оюндар же ылдам чуркоодогудай — ойноп атканын көрүүгө арналган популярдуу каражаттарга айланган. Lifecasting (лайфкастиң) же lifestreaming (лайфстримиң) — чыныгы жашоону Live streamда көрсөтүү иш-аракеттери.

Колдонуучулардын чат бөлмөлөрү аркылуу өз ара алакасы Live streamдын негизги компоненти болуп саналат. Facebook Live жана Periscope дагы түз эфирди алып баргандар менен сүйлөшүү же чатта маектешүүгө катышуу мүмкүнчүлүгүн камтыйт. Көрүүчүлөрдүн өз ара аракеттенүүсүнүн эң мыкты мисалы Twitch Plays Pokémon болуп эсептелет. Анда башкаруучу маалыматка шайкеш келген буйрукту терүү менен көрүүчүлөр Pokémon оюндарын бүтүрүш үчүн кызматташышат.

 Видеооюндар 
Видеооюндарды түз берүү 2010-жылдарда белгилүү боло баштады. Дэвид М. Эволт Twitch "ESPN видеооюн" деп атады. Веб-сайтJustin.tv –дан 2007-жылы пайда болгон жана Amazon.com тарабынан 2014-жылдын аягында 970 миллион АКШ долларга алынган. Twitch түз берүүлөрдүн алдыңкы платформаларынын бири болуп, эми миллиондогон берүүчүлөр жана дээрлик эки жүз миллион көрүүчүлөргө ээ болду. Видеооюндардын агымдык берүүлөрүнө багытталган башка веб-сайттарга Smashcast.tv кирет, ал Azubu жана Hitbox.tv кошкондон кийин түзүлгөн жана Түштү Кореяда AfreecaTV түптөлгөн. 2015-жылы YouTube YouTube Gamingди чыгарды —ал Twitch менен атаандашууга арналган видеооюндарга багытталган жардамчы сайт жана тиркеме.

Түз эфирде көрүнүктүү окуянын мисалы болуп, Twitchте өткөрүлүүчү спидранерлердин кайрымдуулук марафону Games Done Quick саналат. Көрүүчүлөр эфир учурунда чуркоодо каармандардын атын атоо, жөө күлүктөргө татаал тапшырмаларды аткаруу же байгелерди утуп алуу сыяктуу демилгелерге кайрымдуулук кылууга чакырылат. Он алты марафондо 10 миллион доллардан ашык акча чогултулду.

Кесипкөй стримерлер көрүүчүлөрдүн жазылууларынан жана кайрымдуулуктарынан, ошондой эле платформадагы жарнамалардан жана киберспорттук уюмдардын демөөрчүлүгүнөн алгылыктуу киреше ала алышат, көбүнчө турнирдин жеңиштерине караганда стримдерден көбүрөөк акча табышат. Кесипкөйлүк оюн турнирлеринин аудиториясы, биринчи кезекте, оюн аянтчаларынын ичиндеги аудиториядан тышкары, түз берүүнүн көрүүчүлөрү. The International 2017, киберспорт тарыхындагы эң чоң байге менен Dota 2 боюнча турнири, негизинен Twitch аркылуу көрсөтүлүп, бир убакта беш миллиондон ашык көрүүчүлөр катышкан.

 Тарыхы 
 Шилтемелер 

Категория:Интернет
Наруто

Наруто (жап. ナ ル ト) – Масаши Кишимото жазган жана сүрөтүн тарткан жапон манга сериясы. Анда элге таанылгысы, өз айлынын башчысы, Хокаге болгусу келген өспүрүм нинжа Наруто Узумакинин окуясы баяндалат. Окуя эки бөлүктөн турат. Биринчисинде Нарутонун тестиер чагы, экинчисинде өспүрүм кези сүрөттөлгөн. Серия Кишимотонун эки кыска мангасына негизделген: Каракури (Karakuri (1995)), ал жөнүндө Кишимото кийинки жылы Шуеша (Shueisha) ай сайын берилүүчү премиясында жакшы баага арзыган.

Ал эми Наруто (1997) мангасы Шуеша жумалык журналында (Shueisha) 1999-2014-жылдары сериал болуп жарыяланган жана 72 томдук танго (китеп) форматында жарык көргөн. Манга Pierrot жана Aniplex студиялары тарабынан аниме-сериалга ылайыкташтырылып, Жапонияда 2002-2007 жылдары 220 эпизоду көрсөтүлгөн. Сериянын англисче ылайыкташуусу в Cartoon Network аркылуу 2005-2009 жылдары чыккан. Түпнуска сериалдын "Наруто: Shippuden" аттуу сиквелинин премьерасы Жапонияда 2007-жылы болуп, 500 эпизоддон кийин 2017-жылы аякталган. Англисче ылайыкташуусу Disney XD каналында 2009-2011 жылдары көрсөтүлүп, андан кийин 2014-жылдын январында Toonami Adult Swim блогуна которулуп кеткен. Аниме серияларынан тышкары Pierrot студиясы он бир фильм жана он бир оригиналдуу видеороликтерди (OVAs) чыгарган. "Нарутого" байланыштуу башка товарлар өз ичине жеңил романдарды, видео оюндарды жана бир нече компаниялар тарабынан жасалган соода карталарын камтыйт. 

Ал Viz Mediaнын эң көп сатылган мангаларынын бири болуп калды, анын англисче которулган томдору бир нече жолу USA Today жана The New York Times гезиттеринин бестселлерлеринин тизмесине киришкен, ал эми жетинчи том 2006-жылы Quill Award премиясын алган болучу. Баалоочулар манганын каармандарынын калыптанышы, сюжеттик линиялардын күчтүү жактарын жана уруш сценаларынын жакшы аткарылгандыгын жогору баалашты, бирок айрымдар согуш сценалары окуянын жүрүшүн басаңдатып салганын байкашкан. Сынчылар эрезеге жетүү темасындагы манга жапон уламыштарынан жана конфуцийчиликтен маданий шилтемелерди колдонгонун белгилешкен.

 Шилтемелер 
Narutopedia/Fandom-Naruto Uzumaki 
Категория:Кинематограф
 
Категория:Манга
Категория:Телесериалдар
IMAX

thumb|IMAX кинотеатр.
thumb|IMAX кинотеатр.
thumb
IMAX – бул кинофильмдин жана киночагылтуулардын стандарттык 70-миллиметрлик форматы, ал Канадада 1960-жылдардын аягында жана 1970-жылдардын башында Грэм Фергюсон, Роман Кройтор, Роберт Керр жана Уильям Шоу тарабынан иштелип чыккан. IMAX кадимки эле пленкалык системаларга караганда сүрөттү жазып жана көрсөтүү жагынан алда канча чоң көлөмгө ээ жана майда-чүйдөсүнө чейин чагылдырганга мүмкүнчүлүгү бар. Кадыресе проекторлордон айырмаланып, пленка горизонталдуу түрдө тартылат (жылдызчалардын диаграммалык тешикчелерин караңыз), андыктан сүрөттүн туурасы пленканын туурасына караганда чоңураак. 2002-жылдан баштап кээ бир көркөм фильмдер IMAX кинотеатрларына көрсөтүлүү үчүн IMAX форматына киргизилген же жаңыртылган, ал эми алардын кээ бирлери жарым-жартылай IMAX форматында тартылган. IMAX – атайын жерлерде презентация кылуу үчүн өтө кеңири колдонулган система. 2017-июнунда 75 өлкөдө IMAX боюнча 1257 кинотеатр бар деп эсептелген.

 Тарыхы 

 Шилтемелер 

Категория:Кинематограф
Мишель Обама

thumb|Мишель Обама (2013).
Мишель Лавон Робинсон Обама (1964-жылдын 17-январында туулган) -америкалык адвокат жана жазуучу, ал 2009-2017 жылдары Кошмо Штаттарддын биринчи айымы болгон. Ал Кошмо Штаттардын 44-президенти Барак Обамага турмушка чыккан жана биринчи африкалык-америкалык айым. Чикагонун түштүк жагында, Иллинойс штатында чоңойгон Обама Принстон университетин жана Гарварддын юридикалык мектебин аяктаган жана алгачкы юридикалык карьерасын Сидли Остиндин юридикалык фирмасында баштап, ал жерден болочоктогу күйөөсүн жолуктурган. Кийинчирээк ал Чикаго университетинде студенттик кызматтар боюнча декандын жардамчысы жана Чикаго университетинин Медициналык борборунун сырткы байланыштар жана жамааттар иштери боюнча вице-президент болуп иштейт. Барак менен Мишель 1992-жылы үйлөнүшкөн жана эки кыздуу болушкан. 

Обама күйөөсүнүн президенттик талапкерлиги үчүн 2007-2008 жылдары чыгып үгүттөп турган, 2008-жылы Демократиялык улуттук сьездде негизги доклад менен сүйлөгөн. Ал 2012-жылы Демократиялык улуттук конвенцияда кайрадан сүйлөгөн жана 2016-жылы Филадельфиядагы Демократиялык улуттук чогулушта президенттикке талапкер демократиялык кандидат, биринчи айым болгон Хиллари Клинтонду колдоп сөз айткан.

Биринчи айым кезинде Обама модалык сымбаты, аялдар үчүн үлгү сабак жана жакырлардын, ач элдердин адвокаты, денелик активдүүлүк жана сергек, туура тамактануунун коргоочусу болуп калган.

 Тарыхы 

 Шилтемелер 

Категория:АКШ
Категория:Инсандар
Категория:Туулгандар 1964-жылы
Категория:Инсандар:АКШ
Категория:Жазуучулар
Категория:АКШ жазуучулары‎
Эл аралык Кызыл Крест Комитети

thumb|upright=0.5
Эл аралык Кызыл Крест комитети (ЭККК) - Швейцариянын Женева шаарында жайгашкан гуманитардык уюм, ал үч жолу Нобель сыйлыгынын лауреаты болгон. 1949-жылы төрт Женевалык конвенцияларга кол коюшкан жана аларга кошумча протоколдорго 1977-жылы жана 2005-жылы (Протокол I, Протокол II) кол коюшкан катышуучу өлкөлөр ЭККК га эл аралык жана ички куралдуу жаңжалдардын курмандыктарын коргогонго укук мандатын беришкен. Андай курмандыктарга жарадарлар, камакка алынгандар, качкындар, жарандар жана башка аскердик эмес кишилер кирет.

ЭККК - эл аралык Кызыл Крест менен Кызыл Жарым Ай кыймылынын жана Кызыл Крест менен Кызыл Жарым Айдын коомдорунун эл аралык федерациясынын жана 190 улуттук коомдордун бир бөлүгү болуп саналат. Бул Кыймылдын ичиндеги эң улуу жана эң сыйлуу уюм жана үч Нобелдин тынчтык премиясын 1917, 1944 жана 1963-жылдары жеңип алган.

 Тарыхы 

 Шилтемелер 
 Эл аралык Кызыл Крест Комитети

Категория:Эл аралык уюмдар‎
Категория:Ден соолук
Категория:1863-жыл
Ричард Брэнсон

thumb|upright|Ричард Брэнсон (2015).
Сэр Ричард Чарльз Николас Брэнсон (1950-жылы 18-июлда туулган) – англис бизнес магнаты, инвестору жана филантропу. Ал 400 дөн ашуун компанияларды көзөмөлдөгөн Virgin Group негиздеген. 

 Тарыхы 
Брэнсон жаш кезинен эле ишкер болгусу келген экен. Он алты жашында ал биринчи бизнеси "Студент" деп аталган журналды ачат. 1970-жылы ал почталык эсеп жазуусун жасаган. 1972-жылы Брэнсон Virgin Records деген жазуу дүкөндөрүнүн тармагын ачкан, ал кийинчирээк Virgin Megastores деген ат менен белгилүү болгон. Брэнсон Virgin Atlantic авиакомпаниясын жасап, Music Records лейблин кеңейткенде анын Virgin маркасы 1980-жылдары тез өскөн.

2000-жылдын мартында Букингем сарайында Бренсон "ишкерчилик боюнча кызмат кылгандыгы үчүн" рыцарь болду. Ал чекене соода, музыка жана унаа (жер үстүндө, асман, деңиз жана космостук саякаттарга кызыгуусу) чөлкөмүндөгү эмгеги, укмуштуу окуяларга кызыгуусу жана гуманитардык иштери үчүн көрүнүктүү фигура болуп калды. 2002-жылы Би-би-си нин сурамжылоосунда аны 100 улуу британиялыктын катарына кошулган. 2017-жылдын мартында Forbes журналы Bransonдун таза баасын 5 миллиард долларга баалаган.

 Шилтемелер 

Категория:Улуу Британия
Категория:Инсандар
Категория:Туулгандар 1950-жылы
Fortune (журнал)

thumb|upright|
Fortune - көп улуттуу бизнес журналы. Ал Time Inc компаниясына тиешелүү болуп чыгарылат, штаб-квартирасы Нью-Йорк шаарында жайгашкан. Басылма 1930-жылы Генри Лүс тарабынан негизделген. Журнал Forbes жана Bloomberg Businessweek (Блумберг Бизнес жумалыгы) менен атаандашат жана алардан узун, терең тематикалык макалалары менен айырмаланып турат. Журнал үзгүлтүксүз түрдө рангдардын тизмесин жарыялап турат, алардын ичинен эң белгилүүсү Fortune 500 эсептелет, ал 1955-жылдан баштап алган кирешесине жараша жыл сайын ишканалардын рейтингин жарыялап келет.

 Тарыхы 

 Шилтемелер 

Категория:Гезиттер
Категория:Экономика
Категория:1930-жыл
Бириккен Улуттар Уюмунун качкындар боюнча Жогорку комиссары

thumb|Мавритания, 2013.
Бириккен Улуттар уюмунун качкындар боюнча Жогорку комиссарынын Бөлүмү (БУУ КЖКБ), ошондой эле БУУ нун качкындар иши боюнча Агенттиги катары белгилүү болуп, өкмөттөрдүн же БУУ нун өзүнүн өтүнүчү боюнча качкындарды коргоо жана колдоону караштырган БУУ нун программасы болуп саналат жана качкындардын ыктыярдуу түрдө мекенине кайтып келүүсүнө, жергиликтүү жерде жуурулушуна же үчүнчү өлкөгө көчүп кетүүсүнө көмөк көрсөтөт. Анын штаб-квартирасы Швейцарияда, Женева шаарында жайгашкан жана ал БУУ нун Өнүктүрүү Тобунун мүчөсү болуп эсептелет. БУУ КЖКБ биринчи жолу 1954-жылы жана кайрадан 1981-жылы эки Нобел Тынчтык сыйлыгын утуп алган.

 Тарыхы 

 Шилтемелер 
 Бириккен Улуттар уюмунун качкындар боюнча Жогорку комиссарынын Бөлүмү

Категория:БУУ
Категория:1950-жыл
Вуди Аллен

thumb|Woody Allen (2006)

Хейвуд "Вуди" Аллен (англ. Heywood "Woody" Allen; туулган аты: Аллан Стүарт Конигсберг; 1935-жылы 1-декабрь) – чыгармачылык чөйрөдө алтымыш жылдан ашык иштеген америкалык режиссер, жазуучу, актер, куудул, драматург жана музыкант.

1950-жылдары Аллен күлкүлүү аңгемелерди жана телеберүүлөргө сценарийлерди жазып, бир канча кыска күлкүлүү окуялардын китебин жарыкка чыгарган. 1960-жылдардын башында Аллен салтуу эмес монолог түрүндөгү тамашалардын куудул чордону болгон. Куудул кезинде Аллен өзүнүн жеке жашоосуна дал келбеген ишенимсиз, акыл эмгеги менен иштеген кежир байкуш кишинин образын жандандырган. 2004-жылы Comedy Central телеканалы Алленди "100 эң мыкты стэнд-ап куудулу" тизмесинде төртүнчү орунга жайгаштырган, ошол эле учурда актер Улуу Британиянын "Эң мыкты куудулдар" сурамжылоосу боюнча үчүнчү орунду ээлеген.

1960-жылдардын орто жылдарына карай Аллен жазуучулук жана тасма тартуу менен алектенген. Эң башында режиссер тамашалуу күлкүлүү окуялуу жанрдагы тасмаларды тарткан, кийин, 1970-жылдардагы Европанын көркөм тасмаларынан таасирленип драма жанрына өтөт, ошентип Аллен азыркыга чейин кезек менен күлкүлүү окуялуу жана драма жанрындагы тасмаларды тартып келет. Аллен 1960-жылдардын ортосундагы жана 1970-жылдардын аягындагы Голливуд режиссерлордун жаңы толкунунун парчасы катары каралат. Көптөгөн учурларда Аллен өзүнүн тасмаларында философ-баяндоочулардын ролун аткарат. Режиссердун 40тан ашык тасмаларынын эң белгилүүлөрү: "Энни Холл" (англ. Annie Hall, 1977), "Манхэттен" (англ. Manhattan, 1979), "Ханна жана сиңдилери" (англ. Hannah and Her Sisters, 1986) жана "Кылмыштар менен жоруктар" (англ. Crimes and Misdemeanors, 1989) тасмалары кирет. 2007-жылы Аллен өзүнүн эң мыкты тасмалары катары "Жылдыз чаңын эстөө" (англ. Stardust Memories, 1980), "Каирдин пурпур түстү роза гүлү" (англ. The Purple Rose of Cairo, 1985) жана "Жеңиш упайы" (англ. Match Point, 2005) тасмаларды белгилеген. Киносынчы Рожер Эберт Алленди "тасма казынасы" деп атаган.

Режиссер "Оскар" сыйлыгынын төрт номинациясына ээ, алар: үч "Эң мыкты сценарий" номинациясы жана бир "Эң мыкты режиссер" ("Энни Холл"). Ошондой эле режиссер тогуз BAFTA сыйлыгына ээ. Аллендин "Энни Холл" тасмасына жазган сценарийи АКШнын жазуучулар гильдиясынын "101 эң күлкүлүү сценарий" тизмесине кирген. 2011-жылы PBS телеканалынын American Masters телеберүүсүндө "Вуди Аллен: Документалдык тасма" (англ. Woody Allen: A Documentary) режиссердун өмүр баяны көрсөтүлгөн.

 Өмүр таржымалы 

 Жеке жашоосу 

 Тартылган тасмалары 

 Шилтемелер 
Категория:Кино жылдыздары
Жейк Жилленхол

thumb|Jake Gyllenhaal in Hollywood California - June 2019
Жейкоб Бенжамин "Жейк" Жилленхол (англ. Jacob Benjamin "Jake" Gyllenhaal, айтылышы: [/ˈdʒɪlənhɑːl/ jil-ən-hahl]; 1980-жылы 19-декабрь) – америкалык актёр. Режиссер Стивен Жилленхол менен сценарист Наоми Фонердин уулу. Актёр бала кезинен бери "Шаардык мактанчаактар" (англ. City Slickers, 1991), "Коркунучтуу аял" (англ. A Dangerous Woman, 1993) жана "Колдо туума" (англ. Homegrown, 1998) сыяктуу тасмаларда тартылган. Актёр "Октябрь асманы" (англ. October Sky, 1999) тасмада Хомер Хикэмдин ролун аткарып, атактуулукка жеткен. "Донни Дарко" (англ. Donnie Darko, 2001) тасмасында эжеси Мэгги Жилленхол менен бирге тартылып, психологиялык жактан оорулуу өспүрүм баланын ролун аткарганы үчүн Independent Spirit Award сыйлыгынын "Эң мыкты башкы актёр" номинациясына татыган. Кийин "Тартиптүү" (англ. The Good Girl, 2002) аталышындагы инди жанрындагы тасмада тартылган. "Бүрсүгүнү" (англ. The Day After Tomorrow, 2004) тасмасында климаттын катастрофалык өзгөрүлүшүнө курчалган студенттин ролун аткарган.

2005-жылы Жилленхол "Деңиз пехотасы" (англ. Jarhead) тасмасында Энтони "Суофф" Суоффордтун ролун, "Далил" (англ. Proof) тасмада Гвинет Пэлтроудун сүйгөнүнүн ролун жана Энг Линин "Тоонун сыры" (англ. Brokeback Mountain) тасмасында Жек Твисттин ролун аткарган. "Тоонун сыры" аттуу тасмада роль аткарганы үчүн актёр киносынчылар тарабынан жогору бааланып, BAFTA сыйлыгынын "Эң мыкты жардамчы актёр" номинациясына татыган .Ал эми, АКШ киноактерлор гилдиясынын сыйлыгынын "Экинчи пландагы актёрдун көрүнүктүү роль аткаруусу" номинациясына, "Спутник" сыйлыгынын "Эң мыкты жардамчы актёр" номинациясына жана "Оскар" сыйлыгынын "Экинчи пландагы эң мыкты актёр" номинациясына талапкерлиги коюлган.

Актёр "Зодиак" (англ. Zodiac, 2007), "Бир туугандар" (англ. Brothers, 2009), "Фарс канзаадасы: Заман кумдары" (англ. Prince of Persia: The Sands of Time, 2010), "Сүйүү жана башка чаралар" (англ. Love & Other Drugs, 2010) – ("Алтын глобус " сыйлыгынын "Эң мыкты актёр" номинациясынын талапкерлиги), "Баштапкы код" (англ. Source Code, 2011), "Кайгуул топтун кезметинин соңу" (англ. End of Watch, 2012), "Абактагылар" (англ. Prisoners, 2013), "Душман" (англ. Enemy, 2013), "Түнкү чайкоочулук" (англ. Nightcrawler, 2014), "Сологой" (англ. Southpaw, 2015) жана "Түнкү жырткычтар" (англ. Nocturnal Animals, 2016) сыяктуу тасмаларда роль аткарганы үчүн көпчүлүккө таанымал болгон. "Түнкү чайкоочулук" тасмада аткарган ролу үчүн актёр кеңири атактуулукка жетип, киносынчылар тарабынан жогору бааланган. Ошондой эле ,ал "Алтын глобус " сыйлыгынын "Эң мыкты актёр" номинациясынын жана АКШнын киноактерлор гильдиясы сыйлыгынын "Башкы актёрдун көрүнүктүү роль аткаруусу" номинациясынын жана BAFTA сыйлыгынын "Эң мыкты актёр" номинациянын талапкери болгон.

 Өмүр таржымалы 

 Жеке жашоосу 

 Тартылган тасмалары 

 Шилтемелер 
Категория:Кино жылдыздары
Такеши Китано

thumb|Такеши Китано (2000-ж).
Такеши Китано (англ. Takeshi Kitano, жапон тилинде: 北野 武; 1947-жылы 18-январь) - күлкүлүү ролду аткаруучу жапон актеру, теле-көрсөтүүлөрдүн ишмери, режиссер, актер, жазуучу жана сценарист. Жапонияда күлкүлүү ролдорду аткаруучу актер жана телеберүүчү катары таанымал болсо, чет өлкөлөрдө Такеши кинематографиялык иштери менен белгилүү. Китано режиссердук ишинен тышкары Бит Такеши (англ. Beat Takeshi, жапон тилинде: ビートたけし Bīto Takeshi) сахналык аты менен таанымал.

Китано Жапониянын эң мыкты үч куудулдарынын бири болоорунун астында, 1970-жылдары "Эки ыргак" дуэтинин курамында чыгып белгилүү боло баштаган. Бир канча экинчи пландагы ролдорду аткарган соң, Китано 1989-жылы "Таш боор полициялык" (англ. Violent Cop) аталышындагы тасманы тарткан, бирок дүйнөлүк атактуулукка Китано "Сонатина" (англ. Sonatine, 1993) тасмасы менен жеткен. Ага карабастан, Китано "Фейерверк" (жапон. Hana-bi) тасмасы 1997-жылы "Алтын арстан" сыйлыгына татыктуу болгонуна чейин Жапонияда режиссер катары кабыл алынган эмес. 2016-жылдын декабрында Китанонун "Зомбулук" (англ. Outrage) аталышындагы алгачкы кылмыштуулук жанрындагы үчилтиги 2017-жылдын апрель айынын маалыматтарына карата үчилтиктин "Зомбулук: Акыркы бөлүм" (англ. Outrage: Final Chapter) акыркы сериясынын бетачары 2017-жылы өтөөрү жарыяланган.

Китано киносынчалар тарабынан башкалардан айырмалуу кинематографиялык иши үчүн жогору бааланган, алардын арасында жапон киносынчысы Нагахару Өдогава Китанону беделдүү режиссер Акира Куросаванын "ишин уланткан чыныгы режиссер" деп атаган.Китанонун тасмаларынын дээрлик баары якудза гангстерлер же полициялыктар жөнүндө болгон драмалар. Киносынчылар режиссердун тасма тартуу стилин эч камырабас же камеранын туруп калуу ыкмасы катары табышат. Китано көптөгөн учурларда жай башталып, кайрадан оңдоодон кийин окуяга тез өткөн кадрларды тартуу ыкмасын колдонот. Китанонун тасмаларынын дээрлик көбү муңдуу жана нигилисттик философияны чыгылдырышат, ошол эле учурда алар тамашаларга жана сүйкүмдү каармандарга толгон.

 Өмүр таржымалы 

 Жеке жашоосу 

 Тартылган тасмалары 

 Шилтемелер 

Категория:Кино жылдыздары
Категория:Жапония
Категория:Туулгандар 1947-жылы
Эмилия Кларк

Эмилия Изабель Евфимия Роуз Кларк (23-октябрь 1986, Лондон, Англия, Улуу Британия) – британиялык актриса.

Лондондо туулган жана Беркширде чоңоюп өскөн Кларк актердук искусствого болгон кызыгы бала кезинде, атасы үн режиссеру болгон "Кеме көргөзмөсү" (англ. Show Boat) мюзиклин көргөн соң пайда болгон. Актриса Хидингтондогу Rye St Antony School мектебинде билим алган жана эки пьесада роль аткарган Оксфордтогу St. Edward's орто мектебин аяктаган, кийин актриса Drama Centre London мектебинде окуп, окуусун 2009-жылы аяктап, он ар түрдүү сахналык оюндарда роль аткарган. Кларктын мектепти аяктаган соң, эң алгачкы ролдоруна Company of Angels компаниянын пьсасы, Samaritans соопчулук уюму үчүн аткарган эки ролу жана Лондон университетинин окуучуларынын кыска метраждуу тасмасындагы ролу кирет. Кларк телевидениеде биринчи жолу "Доктурлар" (англ. Doctors) британиялык эзилме операсыныны эпизодунда роль аткарган, ал эми актриса Syfy телеканалынын "Триас дооруну чабуулу" (англ. Triassic Attack, 2010) тасмасындагы ролу үчүн Screen International журналы Кларкты UK Stars of Tomorrow тизмесине киргизген.

2011-жылы Кларк HBO каналынын "Тактылар оюну" (англ. Game of Thrones) телесериалында Дейенерис Таргариендин ролун аткарганы менен киносынчылар тарабынан жогору бааланып популярдуулукка жеткен. Актрисанын номинациялары: прайм-тайм "Эмми" сыйлыгынын "Драмадагы эң көрүнүктүү жардамчы актриса" номинациясы (2013, 2015-2016), АКШ киноактерлор гилдиясынын сыйлыгынын төрт номинациясы (2012, 2014-2016) жана Critics Choice Television Awards сыйлыктын "Драмадагы эң көрүнүктүү жардамчы актриса" номинациясы (2013, 2016) жана башкалар. 2017-жылы Кларк "Тактылар оюну" телесериалынын ар бир эпизоду үчүн эки миллион фунт стерлинг тапканы менен телевидениедеги иш акыны көп ала турган актриса катары табылган.

Кларктын Бродвейде аткарган биринчи ролу 2013-жылдын мартында "Тиффаниде эртенүү" (англ. Breakfast at Tiffany's) пьесасында Холли Голайтлинин ролун аткаруусу болуп саналат. 2015-жылы актриса Esquire журналы боюнча "Эң сүйкүмдүү аял" деп аталган. Актриса роль аткарган башка тасмалары: "Терминатор: Генезис" (англ. Terminator Genisys, 2015) (Сара Коннор) жана "Сени менен жолукканга чейин" (англ. Me Before You, 2016). 2016-жылдын ноябрында актриса "Хан Соло антология тасмасы" (англ. Han Solo anthology film) аталышындагы болочок тасманын башкы актрисанын ролунда табылган.

 Өмүр таржымалы 

 Жеке жашоосу 

 Тартылган тасмалары 

 Шилтемелер 
Категория:Кино жылдыздары
Эмма Уотсон

thumb|Эмма Уотсон (2010).
Эмма Шарлотта Дүэрре Уотсон (1990-жылы 15-апрель) – бритаиялык актриса, модель жана активист. Парижде туулуп Оксфордширдте чоңоюп өскөн актриса Dragon School мектебинин окуучусу болгон жана актердук чеберчиликке Оксфордтун Stagecoach Theatre Arts мектебинде үйрөнгөн. Башында мектеп пьесаларында гана роль аткарган актриса "Гарри Поттер" (англ. Harry Potter) серияларында Гермиона Грейнжердин ролун аткарып атактуулукка жеткен. Уотсон 2001-2011-жылдары "Гарри Поттер" франшизасынын баардык сегиз бөлүмдөрүндө роль аткарып дүйнөлүк атактуулукка жана сыйлыктарга жетип болжол менен 60 миллион доллар киреше тапкан.

Актриса "Гарри Поттер" франшизасында тартылуудан тышкары "Десперонун кызыктуу окуялары" (англ. The Tale of Despereaux, 2008) мультфильминин каарманынын үнүн коштогон жана 2007-жылы "Балет туфлиси" (англ. Ballet Shoes) романдын телевизиондук адаптациясында тартылган. Ошондон тартып актриса "Жоош болгондуктун пайдалары" (англ. The Perks of Being a Wallflower, 2012) жана "Жалтырак турмуш" (англ. The Bling Ring, 2013) тасмаларда тартылган. Ошондоой эле актриса "Акыр дүйнө" (англ. This Is the End, 2013) тасмада кыска роль аткарган жана "Нух" (англ. Noah, 2014) тасмада башкы каармандын багып алган кызынын ролун аткарган. 2017-жылы актриса "Сулуу жана түрү суук" (англ. Beauty and the Beast) жандуу экшн адаптациясында Бельдин ролун аткарган. Актриса тартылган башка тасмалар: "Кайтуу" (англ. Regression, 2015), "Колония" (англ. Colonia, 2015) жана "Айлана" (англ. The Circle, 2017).

2011-2014-жылдар арасы актриса чыгармачылык ишине жана окуусуна тең заман бөлүп, Браун университетинде жана Оксфорд университетинин Вустер колледжинде окуп, 2014-жылдын майында бакалавр даражасы менен Браун университетинин англис адабият бөлүмүн бүтүргөн. Актриса Burberry жана Lancôme кампанияларында модель катары иштеген. Мода жардамчысы катары Уотсон People Tree компанияга кийим коллекциясын жаратууга жардам берген. 2014-жылы Уотсон BAFTA сыйлыктын "Жылдын эң мыкты британиялык актриса" номинациясына татыган. Ошол эле жылы актриса БУУнун аялдар укуктары маселесинин атайын өкүлү болуп БУУнун HeForShe (эркектерди жыныстык теңдикти коргоого чакырык) кампаниясынын демөөрчүсү болгон.

 Өмүр таржымалы 

 Жеке жашоосу 

 Тартылган тасмалары 

 Шилтемелер 
Категория:Актрисалар
Категория:Туулгандар 1990-жылы